บาทเปิด 34.74/76 ทิศทางแกว่งแคบ
เงินบาทเปิดตลาด 34.74/76 บาทต่อดอลล่าร์  ทิศทางแกว่งแคบในกรอบ 34.70-34.80 จับตาผลประชุม FED-BOJ วันนี้
21 ก.ย. 2559

เงินบาทเปิดตลาด 34.74/76 บาทต่อดอลล่าร์  ทิศทางแกว่งแคบในกรอบ 34.70-34.80 จับตาผลประชุม FED-BOJ วันนี้
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 34.74/76 บาท/ดอลลาร์ แข็งค่าจากช่วงเย็นวานนี้ที่ปิดตลาดที่ระดับ 34.80 บาท/ดอลลาร์
ทิศทางเงินบาทวันนี้คงแกว่งแคบๆ ก่อน เนื่องจากต้องรอดูผลการประชุมของ 2 ธนาคารกลางที่สำคัญ คือ ธนาคารกลางญี่ปุ่น (BOJ) และการประชุมคณะกรรมการกำหนดนโยบายการเงินของธนาคารกลางสหรัฐ (FOMC) โดยในส่วนของ BOJ คงต้องดูว่าจะมีการดำเนินนโยบายในเรื่องการปรับลดอัตราดอกเบี้ยลงอีกหรือไม่ ขณะที่ FOMC นั้นคาดว่าจะยังไม่ปรับลดดอกเบี้ยในการประชุมรอบนี้ แต่ต้องติดตามว่าจะมีการส่งสัญญาณอะไรออกมาหรือไม่
"รอดูช่วงเที่ยงนี้ว่า BOJ จะมีการปรับลดดอกเบี้ยลงอีกหรือไม่ และจะมีการดำเนินนโยบายการเงินอย่างไร ส่วน FOMC รอบนี้ยังไม่น่าจะปรับดอกเบี้ย แต่ก็ต้องดูว่าจะมีการส่งสัญญาณอะไรออกมา" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 34.70-34.80 บาท/ดอลลาร์